The Boys (serie de televisión)

The Boys é unha serie de televisión estadounidense de superheroes creada por Eric Kripke para Amazon Prime Video. Está baseada na banda deseñada do mesmo nome de Garth Ennis e Darick Robertson, e conta a historia dun equipo de humanos sen poderes chamados The Boys, que combaten aos superheroes que abusan dos seus poderes. A serie está protagonizada por Karl Urban, Jack Quaid, Antony Starr, Erin Moriarty, Dominique McElligott, Jessie T. Usher, Chace Crawford, Laz Alonso, Tomer Capone, Karen Fukuhara e Nathan Mitchell.

A serie estreouse o 26 de xullo de 2019. Antes da estrea, Amazon renovou "The Boys" para unha segunda tempada, que se estreou o 4 de setembro de 2020. Tamén se confirmou unha terceira tempada, que se estreou o 23 de xuño de 2022. O 30 de xaneiro de 2023 estreouse a primeira tempada subtitulada ao galego.

 Sinopse 
"The Boys" está ambientado nun universo onde os individuos con superpoderes son recoñecidos como heroes polo público en xeral e son propiedade da poderosa corporación Vought International, que os comercializa e monetiza. Fóra dos seus personaxes heroicos, a maioría son arrogantes e corruptos. A serie céntrase principalmente en dous grupos: "os Sete", o primeiro equipo de superheroes de Vought International, e os Boys do título, vixiantes que buscan manter aos heroes corrompidos baixo control.

The Boys están dirixidos por Billy Butcher, que despreza a todos os superheroes, e os Sete están dirixidos polo egoísta e inestable Homelander. A medida que se produce un conflito entre os dous grupos, a serie tamén segue aos novos membros de cada equipo: Hughie Campbell dos Boys, que se une aos vixiantes despois de que a súa moza sexa asasinada por un dos Sete; e Annie January (Starlight) dos Sete, unha heroína nova e esperanzada obrigada a enfrontarse á verdade sobre os heroes que admira.

 Personaxes 

 Karl Urban como William "Billy" Butcher
 Jack Quaid como Hugh "Hughie" Campbell Jr.
 Antony Starr como John / Homelander
 Erin Moriarty como Annie January / Starlight
 Dominique McElligott como Maggie Shaw / Queen Maeve
 Jessie T. Usher como Reggie Franklin / A-Train
 Laz Alonso como Marvin T. "Mother's" Milk / M.M.
 Chace Crawford como Kevin Moskowitz / The Deep
 Tomer Capone como Serge / Frenchie
 Karen Fukuhara como Kimiko Miyashiro / The Female
 Nathan Mitchell como Earving / Black Noir
 Elisabeth Shue como Madelyn Stillwell
 Colby Minifie como Ashley Barrett
 Aya Cash como Klara Risinger / Liberty / Stormfront
 Claudia Doumit como Victoria "Vic" Neuman / Nadia
 Jensen Ackles como Ben / Soldier Boy]
 Valorie Curry como Firecracker (season 4)
 Susan Heyward como Sister Sage (season 4)

Notas

 Véxase tamén 

 Outros artigos 
 Lista de títulos con versión en galego nas plataformas de streaming
 Ligazóns externas 
 Official YouTube Channel for Vought International

Categoría:Series de televisión en lingua inglesa
Categoría:Series de televisión iniciadas en 2019
Categoría:Series de televisión de Prime Video
Categoría:Series de televisión dos Estados Unidos de América
Categoría:Series de televisión con versión galega